SET เช้าร่วง 12 จุด กังวล “เฟด” ขึ้นดอกเบี้ยแรง 0.50%
SET เช้าร่วง 12 จุด หลังพาวเวลส่งสัญญาณขึ้นดอกเบี้ยเชิงรุกเพื่อสกัดเงินเฟ้อ หนุนดอลลาร์แข็งค่า และบาทกลับมาอ่อนค่า เป็นปัจจัยลบต่อทิศทางฟันด์โฟลว์ให้ไหลออกต่อ
SET เช้าร่วง 12 จุด หลังพาวเวลส่งสัญญาณขึ้นดอกเบี้ยเชิงรุกเพื่อสกัดเงินเฟ้อ หนุนดอลลาร์แข็งค่า และบาทกลับมาอ่อนค่า เป็นปัจจัยลบต่อทิศทางฟันด์โฟลว์ให้ไหลออกต่อ
8 มี.ค. 2566

ผู้สื่อข่าวรายงานว่า ดัชนีตลาดหุ้นไทย ณ เวลา 10:03 น. อยู่ที่ 1,606.59 จุด ลดลง 11.92 จุด หรือ 0.74% สูงสุดที่ 1,607.65 จุด ต่ำสุดที่ 1,603.31 จุด มูลค่าการซื้อขาย 5,070.94 ล้านบาท
โดยตลาดหุ้นไทยภาคเช้าร่วงกว่า 10 จุด ตามตลาดต่างประเทศ ทั้งภูมิภาคเอเชีย และตลาดหุ้นสหรัฐที่ร่วงลง หลังจาก นายเจอโรม พาวเวล ประธานธนาคารกลางสหรัฐ (เฟด) แถลงว่าเฟดจะเพิ่มความเร็วในการปรับขึ้นดอกเบี้ย แม้ว่าเงินเฟ้อเริ่มชะลอตัวลง แต่ยังต้องการให้เงินเฟ้อลดลงสู่ระดับเป้าหมาย โดยเช้านี้มีแรงขายหุ้นใหญ่ออกมา อาทิ SCB BBL KBANK SCC เป็นต้น
ขณะที่ บล.อินโนเวสท์ เอกซ์ ระบุว่า คาดดัชนีปรับลง โดยได้รับปัจจัยกดดันหลังถ้อยแถลงของพาวเวลส่งสัญญาณขึ้นดอกเบี้ยเชิงรุกเพื่อสกัดเงินเฟ้อ หนุนดอลลาร์แข็งค่า และบาทกลับมาอ่อนค่า เป็นปัจจัยลบต่อทิศทางฟันด์โฟลว์ให้ไหลออกต่อ ด้านแนวรับอยู่ที่ 1607 และ 1600 จุด ตามล าดับ ส่วนแนวต้านอยู่ที่ 1625-1630 จุด